b"\n_START_ARTICLE_\nRevninge\n_START_SECTION_\nFaciliteter\n_START_PARAGRAPH_\nKertemindeegnens Friskole i Revninge er en af landets \xc3\xa6ldste friskoler, indviet i 1863. Den har ca. 255 elever i 1 spor p\xc3\xa5 0.-6. klassetrin, 2 spor p\xc3\xa5 7.-9. klassetrin og en enkelt 10. klasse, i alt 14 klasser med h\xc3\xb8jest 22 elever i klassen.\n_START_SECTION_\nHistorie\n_START_PARAGRAPH_\nRevninge-kvinden er en 4,6 cm h\xc3\xb8j forgyldt kvindefigur i s\xc3\xb8lv fra vikingetiden. Den blev fundet p\xc3\xa5 en mark ved Revninge i april 2014 og er udstillet p\xc3\xa5 Vikingemuseet Ladby.\n_START_SECTION_\nStationsbyen\n_START_PARAGRAPH_\nRevninge havde station p\xc3\xa5 Odense-Kerteminde-Dalby Jernbane, der blev \xc3\xa5bnet i 1900. I 1914 blev den forl\xc3\xa6nget til Martofte og kom til at hedde Odense-Kerteminde-Martofte Jernbane. Revninge Station havde et kombineret krydsnings- og l\xc3\xa6ssespor med siderampe, dyrefold og stikspor til enderampe. Kertemindebanen blev nedlagt i 1966. Stationsbygningen er bevaret p\xc3\xa5 Revninge Bygade 50._NEWLINE_Indtil begyndelsen af 1980'erne havde byen b\xc3\xa5de brugs og bager. I starten af 1980'erne fik Revninge et af landets f\xc3\xb8rste biogasanl\xc3\xa6g, men i 2005 gik energiselskabet konkurs med en g\xc3\xa6ld p\xc3\xa5 6,5 mio. kr. Naturgas Fyn overtog ledningsnettet, s\xc3\xa5 andelshaverne nu forsynes med naturgas."